hotchpotch/miracl-hf-unified huggingface dataset:
Desert Eagle
Desert Eagle on Yhdysvalloissa suunniteltu kaasumäntätoiminen itselataava pistooli, jota valmistaa Israelissa Israel Military Industries (IMI) yhdysvaltalaiselle Magnum Research -yhtiölle. 
Asetta on valmistettu vuodesta 1982 kolmena eri versiona: Mark I, Mark VII ja Mark XIX, joista valmistetaan enää vain Mark XIX:ää. Niissä oli teräs- tai alumiinirunko ja niitä valmistettiin .357 Magnum-, .41 Magnum- ja .44 Magnum -kaliipereissa, Mark VII -mallia myös .50 Action Express -kaliiperissa. Uusin malli Mark XIX on saatavissa .357 Magnum-, .44 Magnum- ja .50 Action Express (.50 AE) -kaliipereissa.
Klemens XII
Klemens XII (7. huhtikuuta 1652 Firenze – 6. helmikuuta 1740 Rooma), alkuperäiseltä nimeltään Lorenzo Corsini, toimi paavina 12. kesäkuuta 1730 – 6. helmikuuta 1740.
Lorenzo Corsini syntyi kuuluisaan firenzeläiseen sukuun, jonka jäseniä olivat olleet muiden muassa pyhä Andrea Corsini sekä useat kardinaalit. Hän suoritti opintonsa jesuiittojen koulutuksessa. Hän sai kardinaalin arvon paavi Klemens XI:ltä. Hänet valittiin paaviksi kesäkuussa 1730, Benedictus XIII:n seuraajaksi. Melko pian valintansa jälkeen Klemens XII kuuroutui ja halvaantui lähes täydellisesti, mikä ei kuitenkaan estänyt hänen loistavien älyllisten lahjojensa käyttöä. Hän osasi valita lähimmät yhteistyökumppaninsa hyvin, ja hänen ajastaan muodostui loistelias valtakausi.
Klemens XII aloitti tehtävänsä paavina kitkemällä joihinkin benediktiiniläisluostareihin pesiintyneen korruption. Hän myös tehosti paavillisen hallinnon toimintaa sekä maallisella että hengellisellä alueella. Häntä on moitittu eräänlaisten arpajaisten eli loton järjestämisestä varojen keräämiseksi kirkkovaltiolle.
Suhteissaan aikakautensa suurvaltoihin Klemens XII sai osakseen samat nöyryytykset kuin muutkin 1600-luvun paavit. Hänen valtaoikeuksiaan Parmaan pidettiin olemattomina, kun Ranskan Bourbonit liittyivät Habsburgeihin vanhaa paavia vastaan.
Toisaalta hän jatkoi painostustaan Ranskan jansenisteja vastaan, ja hänen bullansa "Unigenitus" merkitsi heidän vastaisensa taistelun varsinaista alkamista. Ennen kaikkea Klemens XII toimitti vuonna 1738 bullan "In emimenti", jossa hän hyökkäsi voimakkaasti vapaamuurarijärjestöä vastaan. Toisaalta hän hyväksyi katolisen kirkon jäsenyyteen useita koptilaisen kirkon jäseniä.
The Suicide Twins
The Suicide Twins oli Hanoi Rocksin entisten kitaristien Andy McCoyn ja Nasty Suiciden duo, joka teki yhden albumin ja musiikkivideon. Duo toimi vuosina 1985–1986.
Andy McCoy ja Nasty Suicide julkaisivat kesällä 1986 The Suicide Twins -nimisenä duona akustisen albumin "Silver Missiles And Nightingales" jo ennen Cherry Bombzin "House of Ecstasy"-singlejä. Albumin materiaali koostui kappaleista, joita liian kevyinä tai popahtavina ei oltu alun perin hyväksytty Hanoi Rocksin levyille. Idea duosta oli syntynyt jo Cherry Bombzin ensimmäisen singlen julkaisemisen aikoihin syksyllä 1985, jolloin McCoy ja Suicide kiertelivät Suomessa soittamassa akustisia keikkoja. Syksyllä 1986 Cherry Bombzin hajottua The Suicide Twins teki muutamia kiertueita Suomessa, kunnes duo hajosi vuoden 1986 lopussa. Tammikuussa 1987 Nasty Suicide ilmoitti antaneensa potkut Andy McCoylle ja miesten musiikillisen yhteistyö loppui. Duon aikana ja albumilla Suicide käytti taiteilijanimenään Nasty Superstar.
Athanasios Athoslainen
Pyhittäjä Athanasios Athoslaista (kuoli noin vuonna 1000) pidetään Athosvuorella toimivan munkkiyhteisön perustajana.
Pyhittäjä Athanasios, siviilinimeltään Abraham, syntyi Trapesundissa (Trebezond) ja joutui varhain orvoksi. Elettyään hurskaan nunnan adoptoimana, hän siirtyi opiskelemaan Konstantinopoliin, josta siirtyi ensin kilvoittelemaan Kyminasin luostariin ja saatuaan munkkivihkimyksen, siirtyi myöhemmin Athokselle, jonne perusti muun muassa Bysantin keisari Nikeforos II Fokaan avustuksella Suuren lavran eli Athoksen ensimmäisen kinobioottisen luostarin.
Pyhittäjä Athanasios Athoslaisen muistopäivää vietetään ortodoksisessa kirkossa vuosittain heinäkuun 5. päivänä.
Atanasios
Athanasios tai Atanasios (; ) on kreikkalainen nimi. Tätä nimeä kantoivat muun muassa:
Pohjan pojat (kolhoosi)
Pohjan pojat oli Pohjolan punaisen sissipataljoonan miesten vuonna 1922 Vienan Karjalaan perustama kolhoosi. Pataljoonan palattua Läskikapinana tunnetulta retkeltä osa siihen liittyneistä miehistä perusti Karjalan työkansan kommuuniin kuuluneen kolhoosin. Se kuitenkin hajosi pian. Syynä oli viranomaisten vastustus kansallismielisenä pidettyä toimintaa kohtaan.
Takkirauta
Takkirauta (engl. "pig iron") on rautaseos, jossa on noin 4–5 % hiiltä. Takkirautaa saadaan masuunin tuotteena pelkistettäessä rautamalmia koksilla. Raudan sulaessa masuunissa se valuu kiinteän koksikerroksen läpi, jolloin siihen imeytyy jonkin verran hiiltä muodostaen eutektisen seoksen. Takkirauta on hyvin haurasta ja kovaa, ja sitä on mahdotonta muokata mekaanisesti. Niinpä metallurgisessa teollisuudessa takkirauta mellotetaan joko valuraudaksi, teräkseksi tai kankiraudaksi polttamalla siitä ylimääräinen hiili pois.
Menetelmän takkiraudan tuottamiseksi kehitti englantilainen Abraham Darby I(1678–1717). 
Aikoinaan takkirauta laskettiin masuunista muotteihin ja valettiin rautaharkoiksi ("harkkorauta"), jotka sitten toimitettiin terästehtaalle ja sulatettiin ennen mellotusta. Nykyään lähes kaikki terästehtaat toimivat rautatehdas–terästehdas-kombinaatteina: takkirauta lasketaan masuunista sulana suoraan konvertteriin, jossa se konvertoidaan teräkseksi.
Euro Domino
Euro Domino oli maakohtainen junalippu, joka oikeutti lipun tyypistä riippuen 3-8 päivän matkustamiseen lipun ostajan valitseman maan junilla kuukauden aikana. Euro Domino -maita olivat Alankomaat, Belgia, Bulgaria, Irlanti, Iso-Britannia, Itävalta, Kreikka, Kroatia, Luxemburg, Makedonia, Marokko, Norja, Portugali, Puola, Romania, Ruotsi, Saksa, Serbia, Slovakia, Slovenia, Suomi, Sveitsi, Tanska, Tšekki, Turkki, Unkari ja Venäjä. Lisäksi Euro Domino -lipun saattoi ostaa laivayhtiö Attican reiteille.
Euro Domino -lipun hinta määräytyi matkapäivien määrän, matkakohteen (maan), lipun ostajan iän sekä matkustusluokan mukaan. Lapset saivat normaaleista lippujen hinnoista n. 50 %:n alennuksen, seniorit (60+ v.) n. 15 %:n alennuksen ja nuoret (alle 26 v.) n. 25 %:n alennuksen 2. luokan hinnoista.
Euro Domino -lippujen myynti päättyi 31. maaliskuuta 2007 ja sen korvasi maakohtainen Interrail -kortti.
Adl
Adl () on islaminuskon käsite, joka tarkoittaa väljästi määriteltynä "oikeudenmukaisuutta". Arabian kielessä sitä voidaan käyttää esimerkiksi käsitteessä oikeusministeri, "wazir al-adl" (وزير العدل). Islamilaisessa teologiassa se tarkoittaa jumalaista rangaistusta.
Kinobioottinen luostari
Kinobioottinen (toisinaan näkee myös muotoa "kenobiittinen" ja siitä johdettua "kenobia" vrt. kinobia) tarkoittaa luostariperinteessä yhteisöä, joka painottaa yhteisasumista. Vastakohta kinobioottiselle on heremiittinen tai idiorytminen kilvoittelu eli munkkeuden (luostariasumisen) muoto, jossa munkit tai nunnat asuvat erakkoina yksinään (erakkolaisuus).
Huomattavimpia kinobioottisia luostareita on pääasiassa kristinuskossa ja buddhalaisuudessa.
Sana on johdettu kreikankielestä latinan kautta. Kreikan sanoista κοινός and βίος ("koinos" ja "bios", jotka tarkoittavat "yhteisö" ja "elämä") tulee kreikan sana κοινοβιακόν ("koinobiakon").
Al-Ikhlas
Al-Ikhlas (, ) on Koraanin 112. suura. Siinä on 4 säettä. Suura on muodoltaan lähellä uskontunnusta ja sitä käytetään usein rukouksen yhteydessä. Alkujaan se lienee suunnattu ympäröiviä pakanallisia monijumalia vastaan. Nykyisin se korostaa muslimien ja kristittyjen teologista eroa.
Al-Ikhlas on viidellä jakeellaan eräs Koraanin lyhimmistä suurista. Se kuuluu Mekassa ilmoitettujen suurien varhaiseen ryhmään ja sen uskotaan olevan vastaus juutalaisten kirjanoppineiden kysymyksiin Jumalan luonteesta.
Herodesten hallitsijasuku
Herodesten hallitsijasuku hallitsi Juudeaa noin 37 eaa. - 44. Juudea oli tuolloin osa Rooman valtakuntaa ja kaikki suvun jäsenet eivät hallinneet kuninkaina. Herodeksen kuoltua hänen kolme poikaansa jakoivat isänsä valtakunnan. Augustus ei kuitenkaan halunnut antaa kenellekään heistä kuninkaan titteliä vaan he saivat hallita tetrarkkeina. Arkhelaos sai tittelin "etnarkki".
Fujinami
Fujinami (, ’vistaria-aallot’) oli keisarillisen Japanin laivaston Yūgumo-luokan hävittäjä toisessa maailmansodassa.
"Fujinami" oli Rabaulissa osana uudelleen muodostettua 32. hävittäjäviirikköä, johon kuuluivat lisäksi sen sisaralukset "Tamanami", "Suzunami" ja "Hayanami". Viirikkö osallistui Augustan lahden taisteluun, jossa "Fujinamiin" osui torpedo, joka aluksen onneksi oli suutari.
Kesän alussa viirikkö osallistui Mariaanien taisteluun.
Leytenlahden taistelussa "Fujinami" suojasi 1. harhautusryhmää, jota komensi amiraali Takeo Kurita. Alus kärsi lievää vahinkoa ilmaiskuista 24. ja 25. lokakuuta. Leyten taistelussa 25. lokakuuta "Fujinami" irrotettiin auttamaan "Chōkaita", josta se pelasti henkiinjääneet ja upotti vaurioituneen laivan torpedolla. 27. lokakuuta, jolloin "Fujinami" matkasi auttamaan "Hayashimoa", "USS Essexin" lentokoneet upottivat sen. "Fujinami" upposi miehistöineen, mukaan lukien "Chōkailta" selvinneet, 150 kilometriä pohjoiseen Iloilosta.
Kishinami
Kishinami (, "kishinami", ’ranta-aalto’) oli keisarillisen Japanin laivaston Yūgumo-luokan hävittäjä toisessa maailmansodassa.
Alus tilattiin Uraga Dock Companyltä osana vuoden 1942 hankintoja. Sen köli laskettiin 29. elokuuta 1942 ja alus laskettiin vesille 19. elokuuta 1943. Alus valmistui vielä saman vuoden lopulla 3. joulukuuta.
"Kishinami" liitettiin palvelukseen otettaessa 1. laivaston 11. hävittäjälaivueeseen koulutettavaksi päällikkönään Mifune Toshirou. Alus oli 3.–7. helmikuuta 1944 purjehduksella Kuresta, minkä aikana alus suojasi vaurioituneen "Unyōn" matkan Yokosukaan. Se liitettiin 10. helmikuuta 2. laivaston 2. hävittäjälaivueen 31. hävittäjäviirikköön. Alus suojasi 26. helmikuuta – 8. maaliskuuta joukkojenkuljetussaattuetta Ujinasta Saipanille ja Guamille. Alus osallistui Yhdysvaltain laivaston sukellusvene "USS Troutin" tuhoamiseen. Se palasi 16. maaliskuuta Japaniin. Alus suojasi 20.–28. maaliskuuta joukkojenkuljetussaattuetta Jokosukasta Trukille, josta se suojasi 29. maaliskuuta – 2. huhtikuuta kuljetusalus "Sanyo Marua" Saipanille. Alus suojasi 3.–19. huhtikuuta tankkerisaattuetta Saipanilta Tarakanin kautta Balikpapanille, josta se siirtyi 29. huhtikuuta – 1. toukokuuta Linggaan.
Alus suojasi 12.–15. toukokuuta laivastoa Linggasta Tawitawille. Alus suojasi 19.–20. kesäkuuta amiraali Takeo Kuritan osastoa Filippiinienmeren taistelussa. Se suojasi 8.–16. heinäkuuta laivastoa joukkojensiirroissa Kuresta Okinawalle ja edelleen Linggaan, josta se suojasi 18.–20. lokakuuta laivaston siirron Bruneihin.
"Kishinami" suojasi 23.–25. lokakuuta Leytenlahden taistelussa amiraali Kuritan 1. harhautuslaivastoa. Alus pelasti 23. lokakuuta uppoavalta lentotukialus "Atagolta" 530 eloonjäänyttä, joiden mukana oli amiraali Kurita, joka siirrettiin myöhemmin "Yamatolle". Alus kärsi taistelussa vain vähäisiä vaurioita ilmahyökkäyksissä.
Hävittäjä tankattiin 27. lokakuuta Coronissa, jonka jälkeen se matkasi Bruneihin. Alus kärsi 28. lokakuuta riutalle ajaessaan vaurioita, joiden seurauksena sen nopeus laski 12 solmuun. Alus saapui 29. lokakuuta määränpäähänsä, josta se seuraavana päivänä suojasi "Myōkōn" matkan Singaporeen. "Kishinami" siirrettiin 3. marraskuuta Singaporessa telakalle korjattavaksi.
Palvelukseen palattuaan "Kishinami" suojasi 26. marraskuuta – 1. joulukuuta tankkeri "Hakkomarun" matkan Singaporesta Manilaan, josta se suojasi 2.–4. joulukuuta tankkerin paluumatkan Singaporeen. Yhdysvaltain laivaston sukellusvene "USS Flasher" upotti 4. joulukuuta torpedoimalla "Kishinamin" Palawanin länsipuolella. 90 miehistön jäsentä kuoli, mukaan lukien komentaja Mifune. 150 miehistönjäsentä pelastettiin miinanraivaaja "Yurijimalle" ja saattaja "CD-17":lle.
Lagrangen interpolaatiopolynomi
Numeerisessa analyysissä Lagrangen interpolaatiopolynomi on polynomimuotoinen funktio, joka kulkee annettujen pisteiden kautta. Polynomi on nimetty Joseph-Louis Lagrangen mukaan, vaikka sen keksi ensimmäisenä Edward Waring vuonna 1779 ja myöhemmin Leonhard Euler vuonna 1783.
Olkoon annettu joukko "k" + 1 havaintoja
missä kaikki "x":t ovat keskenään erisuuria. Tällöin Lagrangen interpolaatiopolynomi on lineaarikombinaatio
Lagrangen kantapolynomeja
Hakemamme funktio on astetta "k" oleva polynomifunktio "L"("x"), jolle
Stonen–Weierstrassin lauseen mukaan tällainen funktio on olemassa ja yksikäsitteinen. Lagrangen polynomi on ratkaisu kyseiseen interpolaatio-ongelmaan.
Kuten helposti nähdään,
Siten funktio "L"("x") on astetta "k" oleva polynomi ja
Siten "L"("x") on hakemamme yksikäsitteinen interpolaatiopolynomi.
Interpolaatio-ongelman ratkaisu johtaa lineaariseen matriisimuotoiseen yhtälöön. Valitsemalla interpolaatiopolynomin kannaksi monomit saadaan usein hyvin monimutkainen Vandermonden matriisi. Sen sijaan valitsemalla kannaksi Lagrangen kannan päädymme paljon yksinkertaisempaan yksikkömatriisiin, jonka ratkaisu voidaan lukea välittömästi suoraan matriisista.
Haluamme interpoloida funktiota formula_8 pisteissä 
Nyt kantapolynomeiksi saadaan:
Siten interpolaatiopolynomi on
Lagrangen polynomi osoittaa sen, että polynomi saadaan aina kulkemaan annettujen pisteiden kautta, ja että tämä polynomi on yksikäsitteinen pienintä mahdollista astetta oleva kiinnitettyjen pisteiden kautta kulkeva polynomi. Kuitenkin jos solmut "x" vaihtuvat, joudutaan kaikki Lagrangen kantapolynomit laskemaan uudelleen. Käytännön laskuissa on parempi käyttää Newtonin polynomeja.
Lagrangen- ja muut interpolaatiopolynomit oskilloivat kiinnitettyjen arvojen välillä. Oskillointia voidaan pienentää kun interpolointipisteiksi valitaan Tšebyševin solmut.
Lagrangen kantapolynomeja käytetään numeerisessa integroinnissa johtamaan Newtonin–Cotesin kaavat.
Lagrangen interpolaatiota käytetään paljon äänen digitaalisessa signaalinkäsittelyssä määrittämään FIR-filtterit.
Edgar Barreto
Edgar Osvaldo Barreto (s. 15. heinäkuuta 1984 Asunción) on paraguaylainen jalkapalloilija ja olympiamitalisti.
Keskikentällä pelaava Barreto siirtyi kotimaansa Cerro Porteñosta Alankomaitten NEC Nijmegeniin ja vuonna 2007 Serie A:ssa pelaavaan Regginaan.
Barreto oli mukana vuoden 2001 alle 17-vuotiaiden MM-kisoissa ja vuoden 2003 nuorten MM-kisoissa. Vuonna 2004 hän oli mukana voittamassa olympiahopeaa Ateenan kesäolympialaisissa. Vuoden 2006 MM-kisoissa hän pelasi kahdessa ottelussa. Barreton ensimmäinen maaottelu oli 8. heinäkuuta 2004 Costa Ricaa vastaan.
Tilataide
Tilataide on taiteilijan esimerkiksi näyttelytilaan tai ulos luoma kokonaistaideteos. Tilateokset saattavat olla hyvin vaihtelevia, koska niihin voidaan yhdistää erilaisia elementtejä, kuten maalattuja tai veistettyjä osia, ääniä tai valoa. Olennaista niille on katsojan mahdollisuus astua sisälle taiteilijan luomaan tilaan.
Tilataide kehittyi varsinaisesti toisen maailmansodan jälkeen, mutta sen edeltäjänä on pidetty muun muassa venäläissyntyistä konstruktivistia El Lisitskiä. 1950-luvun lopussa Allan Kaprow liitti tilateoksiinsa happeningit ja että ideana oli saada katsojat ”astumaan sisään” taideteokseen ja osallistumaan tapahtumien kulkuun.
Ympäristötaide on luontoon tai rakennettuun ympäristöön, esimerkiksi arkkitehtuurimiljööseen tehtyä taidetta. '
Tilataiteessa teosta ja sitä ympäröivä tila muodostaa kokonaisuuden. Tilataiteen ja ympäristötaiteen ero on siinä, että tilataidetta voi olla rajatuissa, rakennetuissa ympäristöissä, rakennusten sisällä tai ulkopuolella, kun taas ympäristötaide ottaa kokonaisvaltaisempaa suhdetta luontoon tai ihmisen luomaan ympäristöön. Esimerkiksi Kaarina Kaikkonen edustaa sekä tila- että ympäristötaidetta, hän on tehnyt tilallisia teoksia jo 80-luvun puolivälistä alkaen,
Modernismin aikana kuvanveistosta katosi distanssi, juhlallinen etäisyys teoksen ja sen ympäristön välillä, joka saatiin muun muassa veistosten jalustojen avulla sekä teosten dominanssi eli hallitsevuus, jolla veistokset olivat hallinneet ja valloittaneet julkisia ja virallisia tiloja. Modernismille oli myös tyypillistä, että taiteilijat alkoivat työstää itse ja suoraan käyttämiään materiaaleja.
Aikaisemmin taideteos oli taiteilijan jättämä hallitseva merkki ympäristöön, paikan täyttäminen tai valloitus, jossa teoksella oli vähän tai ei ollenkaan tekemistä sijoitusympäristönsä kanssa. Tila- ja ympäristötaiteen lähtökohtana on tavallisesti teoksen sijoitusympäristön ja tilan edellyttämän vaatimukset. Jotkut ympäristötaiteilijat ovat luopuneet kokonaan oman henkilökohtaisen tyylin esittelystä ja he pyrkivät saamaan kaikki teoksen piirteet ja ominaisuudet ympäristön ehdoilla toimiviksi.
Tämä fenomenologiseksi kuvanveistoksi kutsuttu taiteen ajattelutapa alkoi yleistyä länsimaissa 1960-luvulla. Suomessa tila- ja ympäristötaide vakiintui osaksi nykytaidetta 1980-luvulta alkaen.
Tilataide tuli Suomeen 1960-luvun lopulla. Aluksi käsitteellä ei ollut kunnollista suomenkielistä vastinetta, joten kriitikot käyttivät uudesta taidesuunnasta yleisesti englannin sanaa "environment" ’ympäristö’. Esimerkiksi Ars 69 -näyttelyn yhteydessä Markku Komonen kirjoitti, että ”…tilan tuntua tehostavat ja laajentavat environment -teokset.”Kuusi teosta, jotka juhlistavat saksalaisia ideoita, paljastettiin keväällä 2006 Berliinissä FIFAn jalkapallo-ottelun kunniaksi.
Ympäristötaide
Ympäristötaide () on rakennettuun kulttuuriympäristöön tai luonnonympäristöön tehtyä taidetta. Ympäristötaideteos voi olla myös teko, tapahtuma tai prosessi. Ympäristötaiteeksi voidaan sanoa myös ekologisia asioita käsittelevää taidetta.
Ympäristötaide sai alkunsa 1960- ja 1970-luvuilla Yhdysvalloissa. Aluksi ympäristötaide assosioitui selkeimmin veistoksiin, varsinkin maataiteessa ja paikkasidonnaisessa taiteessa (site-specific art). Aiempi kuvanveisto nähtiin vanhanaikaisena. Lisäksi katsottiin, ettei se ollut harmoniassa luonnon kanssa.
Lähellä ympäristötaidetta on tilataide, joka tarkoittaa erilaisiin paikkoihin tehtyjä kolmiulotteisia teoksia. Esimerkiksi Kaarina Kaikkosen installaatiot ovat usein myös ympäristötaidetta.
Suomeen ympäristötaide tuli kesänäyttelyiden rinnalla. Taiteilija saattoi muokata ympäristöä teokseksi sen sijaan että tuo valmiita objekteja puistoihin. Helsingin juhlaviikot oli tässä uranuurtaja.
Helsingin taidemuseossa Meilahdessa järjestettiin ensimmäinen suomalaisen ympäristötaiteen näyttely Siirrettävä tuonela vuonna 1983. Myös rakennusta ympäröivä puisto on ollut näyttelykäytössä.
Mellinin muunnos
Mellinin muunnos on matematiikassa integraalimuunnos joka voidaan tulkita multiplikatiivisena versiona kaksipuoleisesta Laplacen muunnoksesta. Tämä integraalimuunnos liittyy läheisesti Dirichlet'n sarjoihin ja muunnosta käytetään paljon lukuteoriassa ja asymptoottisissa kehitelmissä. Mellinin muunnos liittyy läheisesti Laplacen- ja Fourier'n muunnoksiin sekä gammafunktioon.
Funktion "f" Mellinin muunnos on
mikäli integraali on olemassa ja sen käänteismuunnos on
Notaatiosta seuraa, että tämä on viivaintegraali pystysuoraan kompleksitasossa. Ehdon käänteismuunnoksen olemassaololle antaa Mellinin inversiolause.
Muunnos on nimetty suomalaisen matemaatikon Robert Hjalmar Mellinin (1854–1933) mukaan.
Kaksipuolinen Laplacen muunnos voidaan määritellä Mellinin muunnoksen avulla:
ja toisaalta Mellinin muunnos voidaan määritellä kaksipuolisen Laplacen muunnoksen avulla asettamalla
Mellinin muunnos voidaan ajatella integroimalla "x":n ydintä formula_5 multiplikatiivisen Haarin mitan suhteen, joka on invariantti dilaation formula_6 suhteen, jolloin
formula_7. Tämä kaksipuolinen Laplacen muunnos integroidaan additiivisen Haarin mitan formula_8 suhteen, joka on translaatioinvariantti, joten formula_9.
Fourier'n muunnos voidaan myös määritellä Mellinin muunnoksen avulla ja päinvastoin: määrittelemällä kaksipuolinen Laplacen munnos kuten yllä saadaan
jolloin
Mellinin muunnos yhdistää Newtonin sarjan ja binomimuunnoksen toisiinsa yhdessä Poissonin generoivan funktion kanssa. Tämä tunnetaan nimellä Poissonin–Mellinin–Newtonin sykli.
Kun formula_12, formula_13 ja formula_14 on valittu päähaarasta, on
Missä formula_16 on gammafunktio. Tämä integraali tunnetaan nimellä Cahenin–Mellinin integraali.
Kirje isältä
Kirje isältä on vuonna 2003 valmistunut kolmiosainen suomalainen television minisarja, jonka tapahtumat sijoittuvat jatkosodan aikaiseen 1940-luvun Suomeen. Eve ja Laila Hietamiehen käsikirjoittaman sarjan on ohjannut Heidi Köngäs, ja se esitettiin Yle TV1:ssä 1. joulukuuta 2003 alkaen.
Animal Crossing: Wild World
Animal Crossing: Wild World on Nintendon kehittämä elämäsimulaatiopeli Nintendo DS -käsikonsolille. Se on jatko-osa alkuperäiselle Nintendo GameCuben Animal Crossingille, joka taas on uusintaversio Nintendo 64:sta. Pelissä on monia uudistuksia edelliseen osaansa nähden, joista suurimpana voidaan pitää tukea Wi-Fi Connectionille. Peli julkaistiin Euroopassa vuonna 2006, muualla peli on julkaistu vuonna 2005.
"Animal Crossing: Wild Worldissa" on vain vähän juonta, jättäen pelaajan määrittämään omat tavoitteensa. Peliin ei myöskään ole asetettu lineaarisia tavoitteita. Kuitenkin on myös joitain päätavoitteita, joihin pelaaja pyrkii edetessään, kuten keräämällä kaikki fossiilit, kalat, hyönteiset ja taulut tai maksamalla talon vuokran kokonaan. Wild World käyttää Nintendo DS:n sisäistä kelloa, mikä tarkoittaa että peliä pelataan realiajan kanssa, kuten sään vaihtuminen ja tapahtumat tulevat eri aikoihin vuodessa, kuten Kukkafestivaalit keväällä ja ilotulitukset kesällä. "Animal Crossingin Wild Worldissa"
pelaajien pitää puhua ja auttaa kylässä asuvia eläimiä saadakseen niiden kuvat.
Hayanami
Hayanami (, "hayanami", ’nopea aalto’) oli Keisarillisen Japanin laivaston Yūgumo-luokan hävittäjä toisessa maailmansodassa.
"Hayanami" osallistui kesällä 1944 32. hävittäjäviirikön mukana Mariaanien taisteluihin.
Yhdysvaltain laivaston sukellusvene "USS Harder" upotti torpedoimalla 7. kesäkuuta 1944 "Hayanamin" lähellä Tawitawia, 65 kilometriä Borneosta itään. Laiva räjähti ja upposi nopeasti, jolloin 208 miehistön jäsentä kuoli. "Urakaze" pelasti 45 henkiinjäänyttä.
Jarl Fahler
Jarl Ingmar Jungar Gunnarsson Fahler (27. joulukuuta 1925 Maarianhamina – 17. toukokuuta 1990) oli Suomen tunnetuimpia parapsykologeja sekä hypnologeja 1960-luvulta saakka. Fahler oli myös Suomen Hypnoosiyhdistyksen perustajajäseniä, ja hän muun muassa piti kouluissa hypnoosinäytöksiä. Fahler oli myös tunnettu parapsykologian tutkija, joka piti psi-ilmiöitä todellisina.
Teoksissaan "Harhan oivaltaminen" ja "Saatanaa haastattelemassa" Fahler pyrki osoittamaan, että ihminen itsessään on paha ja itse vastuussa teoistaan.
Uskonnolliset järjestöt ostivat "Saatanaa haastattelemassa" -teoksen lähes koko painoksen ja polttivat sen. Tämän vuoksi teosta ei ollut saatavissa kymmeniin vuosiin. Vasta Fahlerin kuoltua kuolinpesästä löytyi lukuisia kappaleita mainittua kirjaa. "Harhan oivaltaminen" oli myös kadoksissa lähes samalla tavoin, mutta tietoa sen hävittämisyrityksistä ei ole.
Gothmog
Gothmog on J. R. R. Tolkienin luoma kuvitteellinen hahmo.
Gothmog on maia, ainuria. Se oli balrog, tulen ja varjon hirviö, joka palveli Morgothia. Gothmog oli balrogien päällikkö sekä Angbandin suuri sotapäällikkö, Morgothin palvelijoista toiseksi mahtavin Sauronin jälkeen. Se surmasi monia haltioita, taistelussa tähtien alla haltiaruhtinas Fëanorin ja noldorin korkean kuninkaan Fingonin lukemattomien kyynelten taistelussa. Gothmog johti myös hyökkäystä Gondoliniin. Gondolinissa Gothmog kävi ylhäisen haltian Ecthelionin kanssa kaksintaistelun, jossa molemmat saivat surmansa. Gothmog käytti muista Balrogeista poiketen aseenaan suurta kirvestä.
Paiste
Paiste on sveitsiläinen symbaalimerkki ja kuuluu maailman suurimpiin symbaalien valmistajiin.
Virolainen muusikko Michail Toomas Paiste valmisti ensimmäiset Paiste-symbaalit 1906 Pietarissa. Venäjällä syttynyt sisällissota ajoi Paisteen 1917 Tallinnaan, missä Paiste yhdessä poikansa Michael M:n kanssa aloitti laajamittaisemman symbaalien valmistuksen ja viennin. Vuonna 1940 Paiste siirsi tuotantonsa Puolaan ja jo vuonna 1945 Saksaan. Vuonna 1957 tuotanto siirtyi Sveitsiin, missä yhtiön pääkonttori ja tuotantolaitokset ovat nykyäänkin. Yhtiön toimintaa jatkoivat Michael M. Paisteen lapset Robert ja Toomas. Vuodesta 2003 lähtien yritystä on johtanut Toomaksen poika Erik Paiste.
Paisteen tuotemerkkejä:
Entisiä tuotemerkkejä:
Useat kuuluisat rumpalit käyttävät Paisteen symbaaleja rumpusetissään, mm.:
Rautapiha
Rautapiha ("Isengard") on fiktiivinen paikka J. R. R. Tolkienin luomassa Keski-Maassa.
Rautapiha on suuri, pyöreä, halkaisijaltaan tasan virstan levyinen alue, joka sijaitsee Rohanin länsilaidalla. Sen keskellä kohoaa mustasta kivestä tehty korkea torni, Orthanc. Númenorilaiset rakensivat Rautapihan ja Orthancin, jonne sijoittivat yhden palantírin. Myöhemmin Rautapiha jäi tyhjäksi, mutta Saruman Valkoinen otti sen omakseen rohanilaisten luvalla ja linnoitti sen. Kolmannen ajan lopulla Sarumanin käännyttyä pahaan hän rakensi sen täyteen pyöriviä rattaita, nostureita, kuoppia sekä muuta erittäin suurikokoista teknologiaa. Entit tuhosivat viimeisellä marssillaan Rautapihan hobittien Merri ja Pippinin avustuksella ja lukitsivat Sarumanin Orthanciin.
Sykloalkaanit
Sykloalkaanit ovat hiilivetyjä, joissa on hiiliatomeista (C) muodostunut yksi tai useampi rengasrakenne. Renkaan hiilet ovat alkaanien tapaan kytkeytyneet toisiinsa yksinkertaisella kovalenttisella sidoksella. Etuliite "syklo" kuvaa yhdisteen rengasrakennetta. Rakenteeltaan yksinkertaisin sykloalkaani on kolmesta hiiliatomista muodostunut rengasrakenne eli syklopropaani CH. Sykloalkaanien yleiskaava on sama kuin alkeeneilla CH.
Useita viisi- ja kuusihiilisiä rengasyhdisteitä tunnettiin jo 1800-luvun lopulla, mutta niitä pienempiä tai suurempia rengasyhdisteitä ei yrityksistä huolimatta ollut havaittu tai kyetty valmistamaan. Saksalainen kemisti Adolf von Baeyer esitti 1885 jännitysteoriassaan, että pienet ja suuret rengasrakenteet olisivat mahdottomia hiilen tetraedrisen tavan vuoksi muodostaa noin 109° kulmia. Esimerkiksi kolme hiiltä sisältävän syklopropaanin hiilien väliset kulmat ovat vain 60°, joten sillä olisi valtavasti kulmajännitystä. Koska kulma poikkeaa "109°-60°=49°" suuresti ideaalikulmasta, yhdiste olisi äärimmäisen helposti reagoiva. Myös syklobutaanilla ("109°-90°=19°") olisi voimakkaasti kulmajännitystä, mutta syklopentaanilla käytännössä ei ("109°-108°=1°"). Sykloheksaaninkin kulmajännitys ("109°-120°=11°") olisi vielä melko pieni, mutta sykloheptaani ("109°-128°=19°") ja sitä suuremmat sykloalkaanit olisivat suurten kulmajännitystensä vuoksi mahdottomia.
Baeyerin teoria oli osittain oikeassa pienisyklisten yhdisteiden suhteen – syklopropaani esimerkiksi on hyvin herkästi reagoiva yhdiste. Baeyer oli kuitenkin väärässä väittäessään pienten ja suurten hiiliyhdisteiden olevan mahdottomia. Hän oletti virheellisesti isojenkin hiiliyhdisteiden olevan pienten tapaan tasomaisia. Yli 14 hiiltä käsittävissä sykloalkaaneissa kulmajännitys todellisuudessa häviää. 2000-luvulla tunnetaan rengasrakenteita, joissa on hiiliä kolmesta yli kolmeenkymmeneen.
Sykloalkaanien konformaatioisomeriaan vaikuttaa kulmajännityksen lisäksi torsionaalinen jännitys ja steerinen jännitys. Pysyvimmässä konformaatiossa näiden yhteisvaikutus on mahdollisimman pieni.
Peter Kolosimo
Peter Kolosimo oli italialaisen journalistin ja kirjailijan Pier Domenico Colosimon (1922-1984) salanimi. Yhdessä Erich von Dänikenin kanssa häntä pidetään yhtenä pseudoarkeologian kuuluisimmista edustajina.
Kolosimo syntyi Modenassa ja asui Bolzanossa suurimman osan elämästään. Vuonna 1969 hän voitti Premio Bancarellan, Italian arvostetuimman kirjallisuuspalkinnon teoksellaan "Toisilta tähdiltä". Hänen kirjojaan on julkaistu 60 maassa.
Kolosimo kuoli Milanossa vuonna 1984.
Pyry
Pyry on suomalainen miehen etunimi. Pyryn nimipäivä on 1. marraskuuta, jolloin on myös Lylyn nimipäivä. Lokakuun 2016 loppuun mennessä nimi Pyry on Suomessa annettu 3 505 miehelle ja alle 20 naiselle. Yrjö Karilas suositteli nimeä vuonna 1919.
Ennen kuin Pyry-nimestä tuli almanakkanimi vuonna 1995, sen saattoi antaa kummalle sukupuolelle tahansa. Pyry-nimi on yleistynyt voimakkaasti almanakkaan pääsemisen jälkeen.
Ääniraita
Ääniraita () (m. 'soundtrack') tarkoittaa elokuvan, televisiosarjan tai videopelin ääniosuutta, joka koostuu musiikista, dialogista ja äänitehosteista.
Myös elokuvan musiikkikappaleista koottua myytävää äänilevyä saatetaan kutsua soundtrackiksi. Englannista tuleva lyhenne OST tarkoittaa tässä yhteydessä yleensä alkuperäistä tai virallista levytystä eli "original/official soundtrack."
Liisa Akimof
Liisa Tuulikki Akimof (s. 14. helmikuuta 1962 Helsinki) on suomalainen laulaja-lauluntekijä, tuottaja ja Production House -yhtiön toimitusjohtaja.
Liisa Akimof kirjoitti lauluja jo lapsena musiikinopettajansa Kari Rydmanin kannustamana. Valmistuttuaan ylioppilaaksi hän aloitti sosiologian opinnot Helsingin yliopistossa. Kun opiskelijajuhliin kaivattiin ohjelmaa, Akimof perusti opiskelukaveriensa kanssa vuonna 1982 Tavaramarkkinat-yhtyeen, joka sijoittui vielä samana vuonna neljänneksi rockyhtyeiden SM-kilpailussa. Menestys johti levytyssopimukseen Johanna-levymerkin kanssa, ja seuraavana vuonna ilmestyi yhtyeen esikoisalbumi "Tilikirja". Samaan aikaan Akimof juonsi Yleisradiossa Kultiveera-radio-ohjelmaa.
Akimof on säveltänyt "Kotikatu"-televisiosarjan musiikin ja tuottanut useita televisiosarjoja sekä Yleisradiolle että Neloskanavalle. Suurelle yleisölle tunnetumpi hän on kuitenkin lauluistaan. Hän on esittänyt niitä yksin, Akimowskaja Sisters & Bros. ja Tavaramarkkinat-yhtyeiden kanssa sekä antanut kappaleita muiden levytettäviksi. Akimofin tunnetuin kappale lienee vuonna 1985 Tavaramarkkinoiden levyttämä ”Kevät”, jonka laulaa Elisa Korjus. Heidi Kyrö teki kappaleen tunnetuksi iskelmäkappaleena. Kappaleesta on tehnyt cover-version muun muassa Kotiteollisuus.
Akimof harrastaa myös veteraaniurheilua, lajinaan kestävyysjuoksu. Sosiologian opintonsa Akimof suoritti loppuun vuonna 2012 valmistuttuaan valtiotieteiden maisteriksi gradullaan "Naisten ulkonäkötyö : sosioekonomiset erot ja erottautuminen Suomessa 2008".
Akimof perusti 1996 Harri Saukkomaan kanssa televisiotuotantoyhtiö Production Housen. Vuonna 2009 sen osake-enemmistö myytiin Moskito Groupille, josta puolestaan 87 prosenttia myytiin 2013 ruotsalaiselle Modern Times Groupille 84 miljoonalla eurolla.
Production House on tuottanut muun muassa televisiosarjat "Tahdon asia, Harvoin tarjolla" ja "Arto Nyberg."
Thengel
Thengel on kuvitteellinen henkilö J. R. R. Tolkienin luoman fantasiamaailma Eän "Keski-Maassa".
Thengel Fengelin poika oli Rohanin kuudestoista kuningas ja Théodenin isä. Thengel eli vuosina 2905–2980 Kolmatta aikaa. Thengel lähti Rohanista miehen ikään päästyään ja eli Gondorissa niittäen mainetta käskynhaltija Turgonin palveluksessa. Kun Fengel kuoli, kutsuivat "rohirrim" Thengelin takasin, ja hän palasi vastahakoisesti. Hän otti vasta myöhään itselleen vaimon, ja vuonna 2943 Kolmatta Aikaa hän vietti häitä Lossarnachin Morwenin kanssa, vaikka Morwen oli häntä 17 vuotta nuorempi. Morwen synnytti Thengelille kolme lasta, joista toinen, Théoden, oli ainoa poika. Thengelin aikana julisti Saruman itsensä Rautapihan valtiaaksi ja alkoi aiheuttaa ikävyyksiä Rohanille loukaten sen rajoja ja tukien sen vihollisia.
Roberto Acuña
Roberto Miguel Acuña Cabello (s. 25. maaliskuuta 1972 Avellaneda, Argentiina) on paraguaylaisille vanhemmille Argentiinassa syntynyt ja lapsuutensa siellä viettänyt paraguaylainen jalkapalloilija. Keskikentällä pelaava Acuña muutti nuorena Paraguayhin, koska ei saanut Argentiinassa riittävästi peliaikaa. Paraguayssa hänen ensimmäinen seuransa oli Club Nacional. Sen jälkeen hän edusti kolmea argentiinalaisseuraa, kunnes siirtyi Espanjaan Real Zaragozaan. Vuodesta 2004 hän on pelannut Deportivo de La Coruñassa. Vuonna 1995 Acuña voitti Independientessä Supercopa Sudamericanana ja 2001 Real Zaragozan kanssa Copa del Reyn. Vuonna 2001 hänet valittiin Paraguayn vuoden jalkapalloilijaksi.
Acuñan ensimmäinen maaottelu oli 3. maaliskuuta 1993 Boliviaa vastaan. Hän on pelannut 1998, 2002 ja 2006 MM-kisoissa. Acuña on pelannut 96 maaottelua, joissa on tehnyt viisi maalia .
Nykyisin Acuña kuuluu Paraguayn beachfutismaajoukkueeseen, jonka kapteenina hän toimii. Hän aloitti beachfutiksen vuonna 2014 ja on joukkueessa mukana myös vuoden 2015 MM-kilpailuissa.
Acuñan lempinimi on "El Toro" ("Härkä").
Pohjoismaiden neuvoston kirjallisuuspalkinto
Pohjoismaiden neuvoston kirjallisuuspalkinto on Pohjoismaiden neuvoston myöntämä vuosittainen palkinto kaunokirjalliselle teokselle, joka on kirjoitettu jollakin Pohjoismaiden kielistä.
Palkintosumma on , noin .
Lähde
Viivästynyt lihaskipu
Viivästynyt lihaskipu (), arkikielessä lihaskrapula, on lihaskipua, joka tuntuu harjoitetussa lihaksessa 1-3 vuorokautta harjoituksen jälkeen. Kipu tai lihaksen arkuus lakkaa yleensä muutamassa päivässä. Viivästynyt lihaskipu on tavallisinta kun on harjoitettu uutta liikettä ja harjoitus on ollut kuormittavaa. Myöhemmillä kerroilla vastaavaa arkuutta ei enää esiinny, mitä nimitetään englanninkielisellä termillä "repeated bout effect".
Helpottavana toimenpiteenä voidaan käyttää kylmä- tai kuumahaudetta. Myös kevyttä venyttelyä suositellaan lihaskipuihin, liiallinen voi pahentaa oireita ja viivyttää niiden poismenoa.
Diego Gavilán
Diego Antonio Gavilán Zarate (s. 1. maaliskuuta 1980, Asunción) on paraguaylainen jalkapalloilija. Keskikentällä pelaava Gavilán edustaa tällä hetkellä argentiinalaista Newell's Old Boysia. Hän aloitti ammattilaisuransa kotimaansa Cerro Porteñossa, josta siirtyi tammikuussa 2000 kahden miljoonan punnan siirtosummalla Newcastle Unitediin. Tällöin hänestä tuli ensimmäinen Valioliigassa pelannut paraguaylainen. Gavilán ei kuitenkaan saanut päässyt pelaamaan Newcastlessa kuin seitsemässä ottelussa ja niin hänet lainattiin vuonna 2002 Meksikoon UAG Tecosiin. Sen jälkeen hän pelasi SC Internacionalissa Brasiliassa ja oli myös Italiassa Udinesessa, jossa ei kuitenkaan päässyt pelaavaan kokoonpanoon.
Gavilánin ensimmäinen maaottelu oli 28. huhtikuuta 1999 Meksikoa vastaan. Gavilán pelasi vuoden 2002 MM-kisoissa kolmessa ottelussa, hän kuului miehistöön myös vuoden 2006 kisoissa, mutta ei saanut peliaikaa. Gavilán on pelannut 39 maaottelua .
Diego Gavilánin lempinimi on "Pampero".
Jodlaus
Jodlaus on laulumuoto, jossa lauletaan pitkällä henkäisyllä, vaihdellen nopeasti ja jatkuvasti modaalirekisteristä falsettirekisteriin ja falsettirekisteristä modaalirekisteriin. Ääni muodostuu korkea-matala-korkea-matala -vaihtelusta. Tämä laulutapa on tunnettu monissa kulttuureissa.
Sveitsissä arvellaan, että jodlaus on kehitetty Sveitsin Alpeilla kommunikaatiokeinoksi vuoren rinteille, ja siitä myöhemmin muodostui alueen kansanmusiikkia. Jodlauksen tapaista laulantaa on käytetty Persian, Azerbaidžanin, Georgian ja Keski-Afrikan pygmi-kulttuurin kansanmusiikissa. Jodlausta hyödynnetään myös yhdysvaltalaisessa bluegrass- ja country-musiikissa.
Derlis Gómez
Derlis Venancio Gómez (s. 2. marraskuuta 1972) on paraguaylainen jalkapallomaalivahti. Hän edustaa tällä hetkellä kotimaansa Club Sportivo Luqueñoa.
Gómez pelasi ensimmäisen maaottelunsa 4. toukokuuta 2005 Ecuadoria vastaan. Maajoukkueessa hän on viime vuodet toiminut pääasiassa varamaalivahtina Justo Villarin ollessa maajoukkueen ykkösvahti. Hän oli mukana vuoden 2006 MM-kisoissa (jossa ei päässyt pelaamaan) ja turnauksen karsintaotteluista torjui yhden (lokakuussa 2005 Venezuelaa vastaan). Gómez on pelannut viisi maaottelua .
Rooman olympiastadion
Rooman olympiastadion eli "Stadio Olimpico" on Roomassa sijaitseva urheilustadion. Se on kahden jalkapalloseuran, AS Roman ja SS Lazion, kotikenttä, mutta sitä käytetään myös yleisurheilukilpailuissa. AS Roman kannattajat ovat Curva Sudissa ja Lazion kannattajat Curva Nordissa. Stadion avattiin 1937, viimeisin remontti tehtiin 2008, jolloin katsojakapasiteetiksi muodostui 72 700 paikkaa. Stadionilla on järjestetty myös useita konsertteja, joissa ovat esiintyneet muun muassa Iron Maiden, Madonna, Rolling Stones, Muse ja U2.
Olympiastadion on toiminut päänäyttämönä muun muassa vuoden 1960 kesäolympialaisissa, vuoden 1990 jalkapallon MM-kisoissa sekä vuoden 1987 yleisurheilun MM-kilpailuissa. Stadionilla järjestettiin myös Mestareiden liigan finaali 2009.
Stadio Olimpico
Stadio Olimpico tarkoittaa seuraavia urheilustadioneita:
Wishpoosh
Wishpoosh oli Chinook-intiaanien tarun mukaan jättiläismajava, joka ei sallinut kenenkään kalastaa järvestään. Wispoosh kuoli lopulta pitkän taistelun jälkeen, kun taikurijumala Kojootti leikkasi pedon sydämen irti. Wispooshin ruumiin osista syntyi eri intiaaniheimoja, kun Kojootti paloitteli sen taistelun jälkeen.
Luoteis-Amerikan intiaanien myyttejä ja legendoja
Damanhur
Damanhur () on kaupunki Egyptissä, Niilin suiston länsiosassa, 160 kilometrin päässä Kairosta luoteeseen, Mahmudiyan kanavan varrella. Kanava yhdistää Niilin Aleksandriaan. Damanhur on Beheiran maakunnan pääkaupunki ja vuonna 2006 kaupungissa oli 244 043 asukasta.
Kaupunkia ympäröivä maatalousvaltainen Beheiran maakunta tuottaa tarpeita kaupungin elintarvike- ja tekstiiliteollisuudelle: taateleita, perunavalmisteita ja erityisesti puuvillaa, sillä kaupungin tärkein teollisuudenala on puuvillateollisuus.
Muinaisen Egyptin valtakunnan aikana kaupungin nimenä oli Tmn-Hor.
Carlos Humberto Paredes
Carlos Humberto Paredes Monges (s. 16. heinäkuuta 1976, Asunción) on paraguaylainen entinen jalkapalloilija. Hän edusti urallaan useita eri joukkueita, kuitenkin suurimmaksi osaksi Club Olimpia, jonka riveissä voitti neljästi Paraguayn mestaruuden. Hän voitti myös kahdesti Portugalin cupin sekä FC Porton (2001) ja Sporting CP:n (2007) riveissä. Paredes ilmoitti uransa päättämisestä maaliskuussa 2015.
Hän edusti Paraguayn maajoukkuetta 74 ottelussa, joissa teki 10 maalia. Hän edusti Paraguayta kolmesti maailmanmestaruuskisoissa (1998, 2002 ja 2006). Hän teki debyyttinsä maajoukkueessa 29. maaliskuuta 1998 Kolumbiaa vastaan.
Gary Thomas
Gary Thomas on australialainen didgeridoon soittaja, joka oli ensimmäisten levyttäneiden länsimaalaisten joukossa.
Gary Thomas vieraili Suomessakin pitämässä soittokurssia 1990-luvun lopulla.
Transavantgarde
Transavantgarde vastasi pitkälti eurooppalaista uusekspressionismia 1970-luvun lopulla ja 1980-luvun alussa. Vaikutusvaltainen italialainen kriitikko ja kuraattori Achille Bonito Oliva perusti 1970-luvun lopulla taiteilijaryhmän, johon kuuluivat muun muassa italialaiset Enzo Cucchi, Sandro Chia ja Mimmo Paladino. Transavantgarde tarkoitti Olivan mukaan avantgarden ylittävää, sen tuolla puolen olevaa taidetta.
Suhtautuminen kriittisesti perinteiseen modernismin toimintastrategiaan, avantgardeen, oli yleistä 1980-luvun taideasenteelle. Oliva väitti, että silloiselle (1970-luvun lopun) yhteiskunnalliselle tilanteelle oli ominaista se, että avantgarden ilmentyminen traditionaalisessa merkityksessä on mahdotonta. Hänen näkemyksensä mukaan perinteinen avantgarde on ollut riippuvainen lineaarista yhteiskunnallisesta kehityksestä, kehitysoptimismista, joka heijastui 1950- ja 1960-lukujen kokeellisesta ja laajenevasta taiteesta.
Transavantgarde oli käytännössä italialainen versio muualla suosioon tulleesta uusekspressionismista. Transavantgarden taiteilijat tekivät teoksiaan traditionaalisella medialla (maalauksia ja veistoksia), ja heidän kuvastonsa oli eklektistä ja epäpoliittista. Useita transavantgardisteja kiinnostavat historia ja populaarikulttuurin teemat.
Suomessa transavantgarde oli laajan yleisön nähtävillä Ars 83 -näyttelyssä, jossa olivat mukana teoksillaan Sandro Chia, Francesco Clemente, Nicola de Maria ja Mimmo Paladino.
Kiyonami
Kiyonami (, "kiyonami", ’puhdas aalto’) oli Keisarillisen Japanin laivaston Yūgumo-luokan hävittäjä toisessa maailmansodassa.
"Kiyonami" otettiin palvelukseen 25. tammikuuta 1943 ensimmäisenä päällikkönään Arima Tokiyoshi. Alus liitettiin 25. helmikuuta 2. laivaston 2. hävittäjälaivueen 31. hävittäjäviirikköön. Se suojasi kolme päivää myöhemmin joukkojenkuljetussaattuetta Jokosukasta Trukille, jonne alus saapui 8. maaliskuuta. Alus suojasi 12.–17. maaliskuuta joukkojenkuljetussaattueen Trukilta Tarawalle, josta se purjehti 20.–25. maaliskuuta Kwajaleinin kautta takaisin Trukille. Alus suojasi 14.–20. huhtikuuta saattueen Trukilta Kaviengiin ja takaisin. Se suojasi 3.–13. toukokuuta saattueen Trukilta Rabauliin ja Kaviengiin sekä takaisin.
Alus saattoi 4.–21. kesäkuuta "Unyōa" ja "Chūyōa" Trukilta Yokosukaan. Alus kuljetti 12. heinäkuuta joukkoja Kolombangaraan. Kolombangaran taistelussa "Kiyonami" laukaisi useita torpedoja yhdessä muiden laivojen kanssa, jotka upottivat Yhdysvaltain laivaston hävittäjä "USS Gwinin" sekä vahingoittivat risteilijöitä "USS Honolulu" ja "USS St. Louis".
"Kiyonami" kuljetti 19. heinäkuuta joukkoja Kolombangaraan, kun se 20. heinäkuuta uudella kuljetusmatkalla Kolombangaraan pysähtyi pelastamaan hävittäjä "Yūguren" miehistöä. Tällöin Yhdysvaltain ilmavoimien B-25-pommittaja hyökkäsi ja upotti "Kiyonamin". Alus upposi 78 kilometriä Kolombangarasta luoteeseen, vieden mukanaan sekä "Kiyonamin" että "Yūguren" miehistöt, yhteensä 468 miestä.
Perunasalaatti
Perunasalaatti on kylmä lisäke, jota voi nauttia alkuruokana tai lisukkeena. Yleisesti perunasalaattia nautitaan uudenvuodenjuhlissa ja vappuna keitettyjen nakkien kera. Perunasalaattia voi valmistaa itse, mutta sitä löytyy ympärivuotisesti myös kauppojen eineshyllyiltä.
Perunasalaattiin kannattaa valita kiinteämaltoinen, ei-jauhoinen perunalajike, joka merkitään suomalaisissa perunapusseissa vihreällä merkinnällä.
Perunasalaatti valmistetaan keitetyistä ja kuutioiduista kylmistä perunoista, hakatusta kelta- tai punasipulista, kuutioidusta suolakurkusta, purjosipulista, omenasta, kapriksesta tai näiden yhdistelmistä. Perusainesten sekaan lisätään kastike. Kastike on yleensä kermaviili - tai majoneesipohjainen, johon voi lisätä mausteeksi silputtua persiljaa, mustapippuria, yrttisuolaa tai sinappia, mieltymysten mukaan. Sekoittamisen jälkeen perunasalaatin annetaan maustua kylmässä vähintään tunnin, mielellään yön yli. Tarjoilua varten salaatin voi koristella ruohosipulin varsilla.
Dryadit
Dryadit (Δρυάδες) olivat kreikkalaisessa mytologiassa nymfejä tai luonnonhenkiä, jotka olivat omistautuneet puiden suojelemiseen. Dryadit elivät joko itse puussa tai sen lähettyvillä. Uskomusten mukaan dryadi eli niin kauan kuin puu oli elossa. Jos puu kaadettiin, sen dryadi kuoli. Alun perin dryadit olivat nimenomaan tammen nymfejä, sillä kreikan kielen sana "drys" tarkoittaa tammea. Sittemmin sana "dryadi" on yleistynyt tarkoittamaan kaikkia puiden hengettäriä.
Dryadit ottivat nuoren naisen hahmon. Niillä on yleensä kihara ja ruskea tukka ja siniset silmät, mutta joillakin dryadeilla voi myös olla keltaiset hiukset ja vihreät silmät.
Public Image Ltd
Public Image Ltd eli PiL on brittiläinen rockyhtye, joka toimi vuosina 1978–1993 ja jatkaa vuodesta 2009 alkaen. PiL:in perusti aiemmin Sex Pistols yhtyeestä tunnettu laulaja John Lydon alias Johnny Rotten, joka lauloi ja sanoitti myös PiL:in kappaleet. Lydonin oli tarkoitus ottaa Sex Pistolsissa bassoa soittanut kaverinsa Sid Vicious mukaan suunnitellessaan yhtyeen perustamista, mutta aikomus kaatui Sex Pistolsin Amerikan kiertueen jälkeen Sidin saadessa jälleen lisää heroiinia ja tämän bändärityttökaverin Nancy Spungenin palatessa kuvioihin.
PiL:iä ei voi tarkemmin määritellä mihinkään genreen, koska yhtye on tehnyt monenlaista musiikkia. Yleensä sitä kuitenkin nimitetään post punkiksi.
Nimen "Public Image" Lydon sai skotlantilaisen Muriel Sparkin kirjoittaman kirjan "Public Image" mukaan, joka kertoi äärimmäisen itsekeskeisestä näyttelijättärestä. Limited tuli siitä, että Lydon halusi rajoittaa olemistaan esillä yhtyeessä. Monet, erityisesti levy-yhtiö Virgin Records, olisivat halunneet PiL:istä Sex Pistolsille jatkon. He halusivat Lydonin työskentelevän Sex Pistolsin rumpalin Paul Cookin ja kitaristi Steve Jonesin kanssa, mutta hän kieltäytyi.
Bill Joy
William Nelson Joy (s. 1954), yleisemmin Bill Joy, on yksi Sun Microsystemsin perustajista ja johti yhtiön tutkimusosastoa sen perustamisesta vuodesta 1982 vuoteen 2003.
Bill Joy opiskeli sähkötekniikkaa Michiganin yliopistossa ja tietojenkäsittelytiedettä Kalifornian yliopistossa Berkeleyssä ja oli yksi Berkeley Unixin pääasiallisista kehittäjistä. Hänen panoksistaan merkittävimmät ovat TCP/IP, vi-editori, NFS-tiedostojärjestelmä ja csh-komentotulkki. Hän sai 1986 Association for Computing Machineryn (ACM) Grace Murray Hopper -palkinnon.
Sun Microsystemsin perustamisen jälkeen Joy oli keskeisessä osassa kehittämässä SPARC-suorittimia, Java-ohjelmointikieltä ja Jini-teknologiaa. Hän lähti yhtiöstä syyskuussa 2003. Myöhemmin samana vuonna hän perusti pääomasijoitusyhtiö HighBar Venturesin kahden entisen Sunin kollegan kanssa.
Joy on myös kirjoittanut muun muassa robotiikan ja nanoteknologian kehitystä kritisoivan artikkelin ”Why the Future Doesn’t Need Us” (”Miksi tulevaisuus ei tarvitse meitä”), joka julkaistiin Wired-lehdessä vuonna 2000.
Phil Katz
Phillip W. Katz (3. marraskuuta 1962 – 14. huhtikuuta 2000), tunnetaan yleensä nimellä Phil Katz, oli ohjelmoija, joka kehitti alkuperäisen PKZIP-tiedostopakkausohjelman.
Katz opiskeli tietojenkäsittelytiedettä Wisconsinin yliopistossa Madisonissa.
Hän kehitti 1980-luvun puolivälissä PKARC-tiedostonpakkausohjelman, joka oli yhteensopiva tuolloin suosituimman ARC-ohjelman kanssa. PKARC oli kuitenkin esikuvaansa huomattavasti nopeampi, joten se muodostui nopeasti suositummaksi. ARCin kehittäjä System Enhancement Associates (SEA) huomasi kuitenkin Katzin kopioineen suoraan ARCin lähdekoodia ja haastoi hänet oikeuteen tavaramerkki- ja tekijänoikeusrikkomuksesta. Katz julkaisi pian PKPAK-ohjelman, joka oli nimeä lukuun ottamatta samanlainen, ja sen jälkeen sharewarena täysin uudelleenkirjoitetun PKZIPin, joka pakkasi paremmin ja oli nopeampi kuin ARC. ZIP-tiedostomuoto oli kuitenkin avoin, joten siitä tuli myöhemmin standardi.
Katzista tuli yksi menestyneimmistä varhaisista sharewarejulkaisijoista, ja PKWAREsta tuli miljoonayritys.
Katz kamppaili kuitenkin alkoholismin kanssa, ja hänet pidätettiin useita kertoja rattijuopumuksesta. Hänet löydettiin lopulta kuolleena hotellihuoneesta seuranaan tyhjä minttuviinapullo.
Brian Kernighan
Brian Wilson Kernighan (s. 1942, Toronto) on tietojenkäsittelytieteilijä, joka työskentelee Bell Labsilla ja vuodesta 2000 Princetonin yliopiston tietojenkäsittelytieteen professorina.
Kernighan opiskeli teknistä fysiikkaa Toronton yliopistossa ja sähkötekniikkaa Princetonin yliopistossa.
Kernighan osallistui AWK-ohjelmointikielen kehittämiseen (mistä kirjain "K" kielen nimessä). Hän kehitti myös monia varhaisen Unixin ohjelmista, muun muassa ditroffin (kts. troff). Bell Labsilla hän on kehittänyt AMPL-ohjelmointikieltä.
Kernighan tunnetaan Dennis Ritchien kanssa kirjan "The C Programming Language" (1978) kirjoittajana. Kirjan ensimmäisen laitoksen mukaan C-ohjelmointikielen ANSI C -standardia edeltänyt versio tunnetaan nimellä K&R C. Kernighanin mukaan hänellä ei kuitenkaan ollut osaa C:n suunnittelussa, vaan se on täysin Ritchien käsialaa.
Kernighan on tehnyt myös kirjoja Rob Piken kanssa: "The Practice of Programming" (ISBN 0-13-937681-X) ja "The Unix Programming Environment" (ISBN 0-201-61586-X).
The Legend of Kyrandia
The Legend of Kyrandia on Westwood Studiosin kehittämä kolmiosainen seikkailupelisarja. Sarjan pelien tapahtumat keskittyvät Kyrandian maahan, jonka ongelmia peleissä ratkotaan.
Sarjan jokainen osa keskittyy eri hahmon ympärille. Ensimmäisessä osassa ("The Legend of Kyrandia: Fables & Fiends") pelaaja ohjaa nuorta sankaria Brandonia. Toisessa pelissä ("The Legend of Kyrandia, Book Two: The Hand of Fate") päähenkilö on naispuolinen kuninkaallinen mystikko nimeltä Zanthia ja viimeisessä osassa ("The Legend of Kyrandia, Book 3: Malcolm's Revenge") ohjattavana on aikaisempien osien pääpahis Malcolm.